Oftalmologija
Oftalmologija (gr. οφθαλμός – akis + λόγος – mokslas) – medicinos šaka, tirianti regą, akių ligas, jų gydymą ir profilaktiką. Skiriamos teorinė bei klinikinė oftalmologijos. Gydytojas oftalmologas arba akių gydytojas parenka akinius ar kontaktinius lęšius, skiria medikamentinį gydymą. Oftalmologijos, kaip medicinos praktikos, pradininku kai kada įvardijamas vokiečių gydytojas Georg Bartisch, XVI a. rašęs apie akių ligas.